Biroul Permanent

al Parlamentului

Republicii Moldova


În conformitate cu prevederile art. 73 din Constituţie şi art. 47 din Regulamentul Parlamentului se înaintează cu titlu de iniţiativă legislativă proiectul de Lege privind importul unui mijloc de transport. 


Anexă:


1. Proiectul de lege;


2. Notă informativă la proiectul de lege.

Deputată în Parlament:
Liliana Palihovici

Proiect

PARLAMENTUL REPUBLICII MOLDOVA

LEGE

privind importul unui mijloc de transport


Parlamentul adoptă prezenta lege organică.


Articol unic. – Prin derogare de la prevederile Codului vamal al Republicii Moldova nr.1149-XIV din 20 iulie 2000, ale Codului fiscal nr.1163-XIII din 24  aprilie 1997 şi ale Legii nr.1380-XIII din 20 noiembrie 1997 cu privire la tariful  vamal, se permite, cu titlu de excepţie, introducerea în ţară şi plasarea sub regim vamal de import a autovehicolului de model Mercedes Sprinter, cu 9 locuri,  anul de fabricaţie - 1999,  cu nr. de caroserie WDB 9034711P780248-4, donat de către Biserica oraşului Albershausen, care valorează estimativ 9000 euro (nouă mii) euro, cu scutirea de plata drepturilor de import, fără drept de înstrăinare.


Preşedintele Parlamentului

Notă informativă
la proiectul de Lege privind

importul unei unităţi de transport

          Autovehicolul de model Mercedes Sprinter, cu 9 locuri, anul de fabricaţie – 1999, cu nr. de caroserie WDB 9034711P780248-4, a fost donat de către Biserica oraşului Albershausen domnului Oleg Perebicovschi şi valorează estimativ 9000 (noua mii) euro. Domnul Oleg Perebicovschi locuieşte în mun.Chişinău, str.Vasile Coroban,11, este încadrat în gradul II de invaliditate şi este tată a 16 copii, 11 dintre care louiesc împreună cu el şi soţia sa, 8 din ei fiind elevi. Consider că este un caz unic, iar prin aprobarea proiectului sus-menţionat va fi facilitată transportarea copiilor din această familie care educă mulţi copii şi nu are posibilitatea materială de plată a drepturilor de import a autovehicolului sus-menţionat. Dată fiind sensibilitatea internaţională a problemei protecţiei familiei şi a  copiilor şi ponderea căpătată în contextul integrării europene, este oportun  ca prin aprobarea proectului de lege sus-menţionat să fie demonstrată voinţa politică de a sprijini aceste personae. Acest lucru va confirma o dată în plus adeziunea Republicii Moldova la valorile europene şi  se va răsfrînge pozitiv asupra proceselor de susţinere a unor beneficiari ai asistenţei sociale din partea comunităţii internaţionale.
                                                                                              Liliana Palihovici

                                                                                          Deputată în Parlament
